3. การประกอบธุรกิจของผลิตภัณฑ์

3.1 ลักษณะผลิตภัณฑ์หรือบริการ

ลักษณะผลิตภัณฑ์ของบริษัทสามารถแบ่งออกเป็น 2 สายงานหลักได้แก่
งานด้านวิศวกรรมระบบไฟฟ้าและเครื่องกล งานด้านวิศวกรรมก่อสร้างทั่วไป
โดยมีรายละเอียดของการให้บริการแต่ละสายงานดังนี้

1)  งานด้านวิศวกรรมระบบไฟฟ้าและเครื่องกล (Electrical & Mechanical
    Engineering)

    เป็นการให้บริการติดตั้งระบบสาธารณูปโภคหลักต่างๆ เช่น ระบบไฟฟ้า ระบบประปา
    ระบบสุขาภิบาล รวมถึงระบบป้องกันอัคคีภัยและดับเพลิง ระบบปรับอากาศและระบายอากาศ
    สำหรับอาคารสูงทั่วไป โรงงานอุตสาหกรรม เช่น โรงแรม โรงพยาบาล
    คอนโดมิเนียมที่พักอาศัย สำนักงาน ห้างสรรพสินค้า โรงงานอุตสาหกรรม เป็นต้น
    โดยมีรายละเอียดดังนี้

    ก) ระบบงานไฟฟ้า (Electrical System)

    บริษัทมีศักยภาพในการให้บริการติดตั้งระบบงานไฟฟ้าที่หลากหลาย ครบวงจร
    และครอบคลุมความต้องการของลูกค้า ซึ่งการให้บริการในการติดตั้งงานไฟฟ้าประกอบไปด้วย

    -   การติดตั้งระบบไฟฟ้า

    -   การติดตั้งระบบการเตือนและระบบการป้องกันอัคคีภัย (Fire alarm system)

    -   การติดตั้งระบบเสียง

    -   การติดตั้งระบบการสื่อสารและโทรคมนาคม

    -   การติดตั้งระบบสายสัญญาณต่างๆ (MATV)

    -   การติดตั้งระบบการรักษาความปลอดภัย (CCTV)

    -   การติดตั้งระบบการป้องกันฟ้าผ่าและสายล่อฟ้า (Lighting Protection)

    -   การติดตั้งระบบอาคารอัจฉริยะ หรือระบบการควบคุมการทำงานโดยอัตโนมัติ เช่น
        การควบคุมอุณหภูมิ แสงสว่าง ฯลฯ (BAS : Building Automation System)

        ข) ระบบประปาและระบบสุขาภิบาล (Plumbing and Sanitary System)

        การให้บริการติดตั้งระบบประปาและระบบสุขาภิบาลของบริษัทครอบคลุมถึงงานออกแบบและติดตั้งระบบบำบัดน้ำเสียในอาคารที่อยู่อาศัย
        สำนักงาน และโรงงานอุตสาหกรรม ซึ่งรายละเอียดการให้บริการประกอบไปด้วย

    -   การติดตั้งระบบทำน้ำร้อน น้ำเย็นและน้ำดื่ม

    -   การติดตั้งระบบดับเพลิง

    -   การติดตั้งระบบระบายน้ำทิ้ง

    -   การติดตั้งระบบบำบัดน้ำเสีย

    -   การติดตั้งระบบรางน้ำฝน

    -   การติดตั้งระบบสุขาภิบาล

        ค) ระบบปรับอากาศและระบายอากาศ (Air Conditioning System)

        การให้บริการในระบบปรับอากาศและระบายอากาศของบริษัท มีรายละเอียดดังนี้

    -   การติดตั้งระบบทำความเย็นภายในอาคารและโรงงาน

    -   การติดตั้งระบบเครื่องปรับอากาศ

    -   การติดตั้งระบบการกระจายอากาศของเครื่องปรับอากาศ

    -   การติดตั้งระบบเดินท่อแอร์ขนาดใหญ่

    -   การติดตั้งระบบควบคุมอุณหภูมิ

    -   การติดตั้งระบบดักควันและระบบกรองอากาศ

2) งานด้านวิศวกรรมก่อสร้างทั่วไป (General Construction)

เป็นการให้บริการด้านรับเหมาก่อสร้างอาคารสูงทั่วไปและงานก่อสร้างโรงงานอุตสาหกรรม
ซึ่งมีรายละเอียดดังนี้

  2.1 งานรับเหมาก่อสร้างอาคาร (Building Construction)

เป็นการดำเนินการก่อสร้างอาคารครบวงจร โดยบริการของบริษัทครอบคลุมตั้งแต่ การออกแบบ
จนถึงการก่อสร้าง ในอดีตที่ผ่านมา บริษัทมีประสบการณ์ในการก่อสร้างทั้ง อาคารพาณิชย์ ศูนย์กีฬา
อาคารที่อยู่อาศัย สถาบันการศึกษา สิ่งอำนวยความสะดวกในโรงงานอุตสาหกรรม
และโครงการบ้านที่อยู่อาศัย

  2. 2 งานก่อสร้างโรงงานอุตสาหกรรม (Industrial Construction)

เป็นการก่อสร้างโรงงานอุตสาหกรรมในลักษณะของงานรับเหมาเบ็ดเสร็จ (Turn-key
projects) โดยบริษัทให้บริการตั้งแต่การทำงานออกแบบ การก่อสร้าง
รวมไปถึงการวางระบบต่างๆ ที่จำเป็นต่อการใช้งานในโรงงาน เช่น ระบบสุขาภิบาล ระบบไฟฟ้า
โดยในอดีตที่ผ่านมา บริษัทมีผลงานในการดำเนินการก่อสร้างโรงงานประเภท โรงงานเคมี
โรงงานโพลีเอสเตอร์ และอื่นๆ เป็นต้น

3.2 การตลาดและภาวะการแข่งขัน

3.2.1 กลยุทธ์ในการแข่งขัน

ก) กลยุทธ์การตลาดและการแข่งขัน

จากสภาวะความผันผวนทางการเมืองปี 2549 ส่งผลกระทบให้การรับงานจากภาครัฐบาลของบริษัทฯ
ไม่เป็นไปตามเป้าหมาย เนื่องจากมีการชะลองบลงทุนของภาครัฐ ในขณะที่บริษัทฯ
ได้รับจากภาคเอกชนในปริมาณที่เพิ่มขึ้น เนื่องจากลูกค้ามีความมั่นใจในศักยภาพและผลงาน บริษัทฯ
จึงวางกลยุทธ์ทางการตลาดและการแข่งขันไว้ดังนี้

1. บริษัทรับเหมางานระบบชั้นนำของประเทศ

บริษัท อีเอ็มซี จำกัด (มหาชน) เป็นบริษัทรับเหมาก่อสร้างงานระบบวิศวกรรมไฟฟ้า เครื่องกล
และสุขาภิบาลครบวงจร มีประสบการณ์และผลงานทางด้านงานระบบเป็นที่ยอมรับในระดับประเทศ
โดยเน้นการทำงานที่มีประสิทธิภาพมีคุณภาพและส่งมอบได้ตรงตามกำหนด
ภายใต้ระบบบริหารคุณภาพมาตรฐาน ISO 9001:2000
ที่ได้นำมาใช้ปรับปรุงและพัฒนาระบบงานเดิม

นอกจากนี้ บริษัทฯ ยังได้พัฒนาระบบการควบคุมต้นทุนทางด้านบัญชี
เพื่อให้สามารถติดตามสถานะของต้นทุนได้ตลอดเวลา มีการพัฒนาบุคลากรอย่างต่อเนื่อง
จัดผลตอบแทนพิเศษให้กับทีมงานตามผลงาน ภายใต้แนวคิดการบริหารงานแบบธรรมาภิบาล โดยในปี
2549 และ ปี 2550 บริษัทฯ
ได้กำหนดกลยุทธ์ในการบริหารเพื่อลดต้นทุนและเพิ่มประสิทธิภาพเป็นนโยบายสำคัญในการทำงาน

2. บริษัทรับเหมาก่อสร้างครบวงจร

ในปีที่ผ่านมาบริษัทฯ ได้รับงานก่อสร้างหลากหลายรูปแบบ ประกอบด้วยงานอาคารสูง เช่น
โครงการ 39 Tower, The Colony อาคารสำนักงาน เช่น สำนักงานใหญ่ บริษัท แพนคอสเมติก
จำกัด (มหาชน) อาคารโรงงาน บริษัท Better Pharma
บริษัทผลิตยารักษาสัตว์ในเครือเบทาโกร ส่งผลให้บริษัทเป็นแหล่งรวมผู้บริหารและวิศวกรผู้เชี่ยวชาญ
ซึ่งมีศักยภาพในการผลักดันงานของบริษัทฯ และการพัฒนาประสิทธิภาพของงาน
เริ่มที่จะสามารถประหยัดต้นทุนและลดค่าใช้จ่ายได้ตามนโยบายที่วางไว้
จากประสบการณ์ด้านการก่อสร้างครบวงจร บริษัทฯ
จึงมีความพร้อมในการเข้าประมูลงานขนาดใหญ่หรืองานรับเหมาแบบเบ็ดเสร็จ (Turnkey)
นอกจากนี้บริษัทฯ ยังมีนโยบายในการขยายงานก่อสร้าง Low Rise Building
อาทิคอนโดมิเนียมพักอาศัยขนาดไม่เกิน 10,000 ตารางเมตร
ให้มีความชำนาญโดยเฉพาะหรือให้ได้ราคาก่อสร้างที่ถูกลง และก่อสร้างได้รวดเร็วขึ้น

3. นโยบายคุณภาพ ประสิทธิภาพ ตรงตามเวลา และความปลอดภัยในการทำงาน

นโยบายหลักในการดำเนินงานของบริษัทฯ มุ่งเน้นการดำเนินงานเพื่อให้ได้ผลงานที่มีคุณภาพ
การปฏิบัติงานของพนักงานเป็นไปอย่างปลอดภัย มีประสิทธิภาพ และแล้วเสร็จทันตามกำหนด
ตามมาตรฐานระบบบริหารคุณภาพ ISO 9001:2000 นอกจากนี้บริษัทฯ
ยังมีระบบตรวจสอบภายในที่ดี
มีการพัฒนาระบบคอมพิวเตอร์และโปรแกรมสำเร็จรูปเพื่อใช้ตรวจสอบสถานะของงานก่อสร้างได้ทุกเวลา
ซึ่งจะทำให้ผู้บริหารระดับสูงได้รับข้อมูลที่แม่นยำชัดเจนและสามารถตัดสินใจได้ทันต่อเหตุการณ์

  4. พันธมิตรทางการค้า

พันธมิตรทางการค้าเป็นปัจจัยสำคัญในการแข่งขันกับบริษัทรับเหมาก่อสร้างทั้งในประเทศและต่างประเทศ
นอกจากจะสร้างพันธมิตรเพื่อรับงานภายในประเทศแล้ว บริษัทฯ
มีนโยบายขยายงานไปยังต่างประเทศ ซึ่งในปีนี้บริษัทฯ
ได้เริ่มขยายงานด้านวิศวกรรมระบบไปยังตะวันออกกลางแล้ว

5. การได้รับความเชื่อถือและไว้วางใจจากลูกค้า

จากผลงานที่มีคุณภาพตลอดระยะเวลาที่ผ่านมา บริษัทฯ
ได้รับความเชื่อถือและไว้วางใจจากลูกค้าให้การยอมรับและเชิญเข้าร่วมการประมูลงานใหม่ๆอย่างต่อเนื่องทั้งจากลูกค้ารายเดิม
ลูกค้าใหม่ที่ได้รับการแนะนำจากลูกค้ารายเดิม และลูกค้ารายใหม่ที่ได้เห็นผลงานของบริษัทฯ

6. ทีมงานบริหารที่มีประสบการณ์สูง

นอกเหนือจากความสามารถด้านการบริหารแล้ว ทีมงานบริหารของบริษัทฯ
ได้สั่งสมความรู้และประสบการณ์การทำงานด้านวิศวกรรมมาเป็นระยะเวลายาวนาน
มีพัฒนาระบบการบริหารงานอย่างต่อเนื่องเพื่อส่งเสริมประสิทธิภาพของงาน ลดต้นทุน
ได้ผลงานที่มีคุณภาพและรวดเร็ว

ข) นโยบายการกำหนดราคาของบริษัท อีเอ็มซี จำกัด (มหาชน)

บริษัทฯ มีนโยบายในการกำหนดราคาอิงกับราคาตลาด โดยการคำนวณราคาต้นทุนของวัตถุดิบ บวก
ค่าจ้างแรงงาน ค่าใช้จ่ายในการผลิต และกำไรขั้นต้นตามข้อกำหนดของคณะกรรมการบริหาร
บนพื้นฐานของเหตุผล และความยุติธรรมต่อผู้บริโภค

3.2.2 ลักษณะกลุ่มลูกค้าเป้าหมาย

กลุ่มลูกค้าเป้าหมายของบริษัทฯ สามารถแบ่งได้เป็น 2 กลุ่ม คือ
กลุ่มลูกค้าที่เป็นหน่วยงานของภาครัฐบาลและรัฐวิสาหกิจ และกลุ่มลูกค้าภาคเอกชน
โดยปกติการกำหนดสัดส่วนรายได้ที่แน่นอนระหว่างลูกค้า 2 กลุ่มนี้ทำได้ค่อนข้างยาก
เนื่องจากรูปแบบของธุรกิจประเภทนี้จะมีลักษณะงานเป็นรายโครงการ
มีการเปิดประมูลงานในช่วงเวลาที่ไม่แน่นอน กล่าวคือ ประเภทของลูกค้าของบริษัทฯ ณ
ขณะใดขณะหนึ่งจะขึ้นอยู่กับรูปแบบงานในแต่ละโครงการและช่วงเวลาที่เปิดประมูล

ในระหว่างปี 2548 อุตสาหกรรมก่อสร้างของภาคเอกชนมีการขยายตัวสูง
และเริ่มมีการชะลอตัวในช่วงปลายปี 2549 และยังคงชะลอตัวต่อเนื่องในปี 2550
ขณะที่งบประมาณการก่อสร้างของภาครัฐมีการชะลอตัวเนื่องจากการเปลี่ยนแปลงนโยบายทางการเงินของรัฐบาลอันเป็นผลมาจากการเปลี่ยนแปลงทางการเมือง
ซึ่งบริษัท อีเอ็มซี จำกัด (มหาชน)
ไม่ได้รับผลกระทบจากการชะลอตัวของงบประมาณภาครัฐแต่อย่างใด
ด้วยเหตุที่ลูกค้ากลุ่มเป้าหมายภาคเอกชนซึ่งเป็นลูกค้าเก่า มีการขยายงานอย่างต่อเนื่อง
และบริษัทฯได้รับงานจากภาคเอกชนมากกว่าที่ประมาณการไว้
สามารถทดแทนปริมาณงานในส่วนของภาครัฐบาลที่ไม่เป็นไปตามเป้าหมาย

3.2.3 การจำหน่ายและช่องทางการจัดจำหน่าย

ธุรกิจรับเหมาก่อสร้างเป็นธุรกิจที่ผู้ประกอบการจะต้องเข้าถึงลูกค้าโดยตรงเป็นส่วนใหญ่ บริษัทฯ
จึงได้จัดตั้งแผนกพัฒนาธุรกิจ (Business Development : BD)
เพื่อติดตามข่าวสารในการเปิดประมูลงานของทั้งภาครัฐและภาคเอกชน
โดยที่บริษัทฯสามารถรับงานภาคเอกชนได้อย่างไม่มีข้อจำกัดในเรื่องของมูลค่าโครงการ
ขณะที่โครงการของภาครัฐนั้น จะมีข้อกำหนดในการเข้าประมูลงานที่เข้มงวดกว่าภาคเอกชน
โดยเฉพาะการกำหนดผลงานอ้างอิงที่เคยทำกับภาครัฐ บริษัทฯ
จึงมีนโยบายสะสมผลงานเพื่อใช้สำหรับประมูลงานภาคราชการ
ขณะเดียวกันเพื่อรักษาช่องทางการจัดจำหน่ายงานภาคเอกชน
บริษัทฯมีนโยบายรักษาความสัมพันธ์อันดีระหว่าง เจ้าของโครงการ โดยมีการประเมินผลเป็นระยะๆ
เพื่อรักษาฐานลูกค้าเก่าไว้ให้เหนียวแน่น และเพิ่มลูกค้าใหม่ด้วยการรักษาคุณภาพของงาน
และสร้างผลงานที่ดี

ตารางสรุปสัดส่วนรายได้โดยจำแนกตามวิธีการรับงาน หน่วย : ล้านบาท

+------------------+-------+-------+-------+-------+-------+-------+
|                  | 2548  |       | 2549  |       | 2550  |       |
+==================+=======+=======+=======+=======+=======+=======+
|                  | มูลค่า  | ร้อยละ | มูลค่า  | ร้อยละ | มูลค่า  | ร้อยละ |
+------------------+-------+-------+-------+-------+-------+-------+
| ภาคเอกชน         |       |       |       |       |       |       |
+------------------+-------+-------+-------+-------+-------+-------+
|   -              | 1,1   | 57.28 | 1,3   | 59.56 | 2,4   | 82.50 |
|                  | 68.24 |       | 49.76 |       | 60.87 |       |
| ผู้รับเหมางานโดยตรง |       |       |       |       |       |       |
+------------------+-------+-------+-------+-------+-------+-------+
|   - ผู้รับเหมาช่วง   | 63.68 | 3.12  | -     | -     | -     | -     |
+------------------+-------+-------+-------+-------+-------+-------+
| รวมภาคเอกชน      | 1,2   | 60.40 | 1,3   | 59.56 | 2,4   | 82.50 |
|                  | 31.92 |       | 49.76 |       | 60.87 |       |
+------------------+-------+-------+-------+-------+-------+-------+
| ภาค              |       |       |       |       |       |       |
| รัฐบาลและรัฐวิสาหกิจ |       |       |       |       |       |       |
+------------------+-------+-------+-------+-------+-------+-------+
|   -              | 7     | 38.22 | 7     | 31.23 | 5     | 17.50 |
|                  | 79.39 |       | 07.71 |       | 22.09 |       |
| ผู้รับเหมางานโดยตรง |       |       |       |       |       |       |
+------------------+-------+-------+-------+-------+-------+-------+
|   - ผู้รับเหมาช่วง   | 28.14 | 1.38  | 2     | 9.21  | -     | -     |
|                  |       |       | 08.68 |       |       |       |
+------------------+-------+-------+-------+-------+-------+-------+
| รวมภาค           | 8     | 39.60 | 9     | 40.44 | 5     | 17.50 |
| รัฐบาลและรัฐวิสาหกิจ | 07.53 |       | 16.39 |       | 22.09 |       |
+------------------+-------+-------+-------+-------+-------+-------+
| รวม              | 2,0   | 100.0 | 2,2   | 100.0 | 2,9   | 100   |
|                  | 39.45 |       | 66.15 |       | 82.96 |       |
+------------------+-------+-------+-------+-------+-------+-------+

3.2.4 ภาวะอุตสาหกรรมและการแข่งขัน

  ภาวะและแนวโน้มของอุตสาหกรรม

ภาวะของธุรกิจรับเหมาก่อสร้างโดยทั่วไปจะเปลี่ยนแปลงเคลื่อนไหวไปในทิศทางเดียวกันกับการขยายตัวของภาคอุตสาหกรรมการก่อสร้างภายในประเทศ
ขณะที่ภาคอุตสาหกรรมการก่อสร้างจะเปลี่ยนแปลงเคลื่อนไหวไปในทิศทางเดียวกับอัตราการเจริญเติบโตของผลิตภัณฑ์มวลรวมประชาชาติ
(Gross Domestic Products: GDP)
หากพิจารณาตามประเภทของการลงทุนจะพบว่าการลงทุนในอุตสาหกรรมการก่อสร้างภาครัฐและภาคเอกชนโดยทั่วไปจะมีการเปลี่ยนแปลงไปในทิศทางที่ตรงกันข้าม
กล่าวคือ ในขณะที่ระบบเศรษฐกิจอยู่ในช่วงขยายตัว
การลงทุนในภาคการก่อสร้างของภาคเอกชนจะมีปริมาณสูง
ในขณะที่ภาครัฐจะลดการลงทุนในภาคการก่อสร้างลงเพื่อชะลอความร้อนแรงของระบบเศรษฐกิจและควบคุมระดับราคา
(เงินเฟ้อ)
ไม่ให้อยู่ในระดับที่สูงจนเป็นอันตรายต่อเสถียรภาพของระบบเศรษฐกิจของประเทศโดยรวม
ในทางตรงข้าม เมื่อระบบเศรษฐกิจอยู่ในช่วงชะลอตัวหรืออยู่ในภาวะถดถอย
การลงทุนในภาคการก่อสร้างของภาคเอกชนจะมีปริมาณลดต่ำลง
ทางภาครัฐจึงต้องเข้ามากระตุ้นระบบเศรษฐกิจผ่านการลงทุนในภาคอุตสาหกรรมการก่อสร้าง

มูลค่าของอุตสาหกรรมการก่อสร้างมาจากการลงทุนของภาครัฐประมาณร้อยละ 60 - 70
ของมูลค่าการก่อสร้างรวมทั้งหมด ส่วนที่เหลือประมาณร้อยละ 30 - 40
เป็นการลงทุนที่มาจากภาคเอกชน ทั้งนี้เนื่องจากการใช้นโยบายกระตุ้นภาคการก่อสร้างของภาครัฐ
และคาดว่าการลงทุนของภาครัฐก็ยังคงจะเป็นปัจจัยหลักที่จะผลักดันการเติบโตของอุตสาหกรรมการก่อสร้างในอนาคต
ซึ่งเป็นผลมาจากโครงการลงทุนของภาครัฐที่จะเริ่มดำเนินการในอนาคตและโครงการต่อเนื่องที่อยู่ในระหว่างการดำเนินงานโดยเฉพาะการลงทุนในภาคการคมนาคมขนส่งที่ยังจะคงเป็นแรงผลักดันที่สำคัญในภาคการก่อสร้างของภาครัฐ
โดยงบประมาณก่อสร้างของกระทรวงคมนาคม คิดเป็นร้อยละ 47 - 66
ของงบประมาณก่อสร้างทั้งหมดของภาครัฐ ระหว่างปีงบประมาณ 2548 – 2550

ลักษณะของผู้ประกอบการที่อยู่ในตลาดการแข่งขันเดียวกัน

1.1 ผู้ประกอบการในอุตสาหกรรมงานระบบวิศวกรรมไฟฟ้าและเครื่องกลขนาดใหญ่และขนาดกลาง
เป็นผู้ประกอบการที่มีประสบการณ์ในการดำเนินงานในสายงานวิศวกรรมไฟฟ้าและเครื่องกลมายาวนาน
มีผลงานเป็นที่ยอมรับอย่างกว้างขวาง โดยส่วนใหญ่จะเป็นผู้เข้าประมูลงานในฐานะผู้รับเหมาหลัก
ได้แก่ บริษัท อีเอ็มซี จำกัด (มหาชน) บริษัท เพาเวอร์ไลน์ เอ็นจิเนียริ่ง จำกัด (มหาชน) บริษัท
จาร์ดีน แมธทีสัน (ประเทศไทย) จำกัด บริษัท เซ็กโก้ จำกัด บริษัท แสงประดิษฐ์ เอ็นยิเนียริ่ง
จำกัด เป็นต้น

1.2 ผู้ประกอบการในอุตสาหกรรมงานระบบวิศวกรรมไฟฟ้าและเครื่องกลขนาดเล็ก
เป็นผู้ประกอบการที่มีเงินทุนหมุนเวียนไม่สูงมาก
โดยปกติจะไม่ได้เข้าร่วมประมูลงานในฐานะผู้รับเหมาหลัก
แต่จะเป็นผู้รับเหมาช่วงต่อจากผู้ประกอบการขนาดใหญ่และขนาดกลางอีกทอดหนึ่ง

3.3 การจัดหาผลิตภัณฑ์

  3.3.1 กำลังการผลิต

กำลังการผลิตของธุรกิจในอุตสาหกรรมวิศวกรรมก่อสร้างและด้านวิศวกรรมไฟฟ้าและเครื่องกลไม่สามารถที่จะคำนวณเป็นตัวเลขได้อย่างชัดเจน
เนื่องจากกำลังการผลิตของธุรกิจประเภทนี้มีปัจจัยหลายปัจจัยที่เป็นตัวแปร เช่น

-   จำนวนวิศวกร ได้แก่ วิศวกรระดับผู้อำนวยการโครงการ (Project Director)
    วิศวกรระดับผู้จัดการโครงการ (Project Manager) วิศวกรผู้ควบคุมงาน (Project
    Engineer) และวิศวกรประจำหน่วย (Engineer)

-   จำนวนผู้รับเหมาช่วง (Sub Contractor) ที่มีความสามารถ
    ประสบการณ์และความเชี่ยวชาญในงานก่อสร้างและติดตั้งงานวิศวกรรมแต่ละประเภท

บริษัทฯ
จะบริหารจำนวนวิศวกรและจำนวนผู้รับเหมาช่วงในแต่ละโครงการเพื่อให้โครงการทั้งหมดที่บริษัทกำลังดำเนินการอยู่ในขณะหนึ่งสามารถส่งมอบได้ภายในกำหนดเวลา
โดยโครงการจะต้องมีคุณภาพตรงตามความต้องการของลูกค้า

  3.3.2 ข้อมูลเกี่ยวกับวัตถุดิบ

ก) วัตถุดิบหลักที่ใช้ในการดำเนินงาน

วัตถุดิบหลักที่ใช้ในการดำเนินงานด้านวิศวกรรมระบบไฟฟ้าและเครื่องกล สามารถแบ่งตามสายงาน
โดยมีรายละเอียดดังนี้

  ----------------------- --- --------------------------------------------
  ระบบไฟฟ้า                :   สายไฟฟ้า ท่อไฟฟ้า หม้อแปลงไฟฟ้า เครื่องกำเนิดไฟฟ้า
                              BUS DUCT ตู้จ่ายไฟฟ้า ปลั๊กไฟ โคมไฟ
                              อุปกรณ์ระบบสื่อสารอุปกรณ์แจ้งเหตุเพลิงไหม้
                              อุปกรณ์ระบบเสียง อุปกรณ์ระบบเสาอากาศทีวี
                              อุปกรณ์ระบบโทรทัศน์วงจรปิด
                              อุปกรณ์ระบบรักษาความปลอดภัย

  ระบบสุขาภิบาลและดับเพลิง    :   ท่อพีวีซี ท่อเหล็กอาบสังกะสี ท่อเหล็กดำ วาวล์เปิดปิดน้ำ
                              ปั๊มน้ำ ถังบำบัดน้ำเสีย สุขภัณฑ์ ถังดับเพลิง
                              ตู้เก็บสายดับเพลิง หัวจ่ายน้ำดับเพลิง ปั๊มจ่ายน้ำดับเพลิง

  ระบบปรับอากาศ            :   ท่อน้ำ ท่อน้ำยาแอร์ ท่อลมเย็น ท่อลมระบายอากาศ
                              หัวจ่ายลมเย็นเครื่องปรับอากาศ พัดลมระบายอากาศ
                              หอพึ่งลมเย็น เครื่องผลิตน้ำเย็น ปั๊มน้ำเย็น
  ----------------------- --- --------------------------------------------

วัตถุดิบหลักที่ใช้ในการดำเนินงานด้านวิศวกรรมก่อสร้างทั่วไป
งานวิศวกรรมก่อสร้างสาธารณูปโภคพื้นฐานและงานวิศวกรรมสิ่งแวดล้อม
และงานด้านวิศวกรรมในอุตสาหกรรมปิโตรเคมีและพลังงาน จะเป็น
วัตถุดิบทั่วไปที่ใช้ในการก่อสร้าง เช่น เหล็กเส้น เหล็กรูปพรรณ คอนกรีต ปูนซีเมนต์ วัสดุผิวพื้น
วัสดุผนังและผิวพื้น วัสดุบัวเชิงผนัง วัสดุฝ้า ไม้ ประตูหน้าต่าง สี วัสดุประกอบหลังคา
แต่จะมีวัตถุดิบบางชนิดที่จะแตกต่างกันไปตามลักษณะของสายงานและความต้องการของลูกค้า

ข) การจัดหาวัตถุดิบ

บริษัทฯจัดซื้อวัตถุดิบทั้งหมดจากผู้จำหน่ายวัตถุดิบภายในประเทศ
ซึ่งประกอบไปด้วยผู้ผลิตภายในประเทศ และตัวแทนจำหน่ายภายในประเทศ
โดยวัตถุดิบที่บริษัทฯสั่งซื้อจากผู้ผลิตวัตถุดิบภายในประเทศส่วนใหญ่จะเป็นวัตถุดิบทั่วไปที่ใช้ในงานด้านวิศวกรรมระบบไฟฟ้าและเครื่องกล
และงานด้านวิศวกรรมก่อสร้างทั่วไปเป็นหลัก เช่น เหล็ก ปูน สายไฟ ท่อพีวีซี ท่อน้ำ เป็นต้น
ส่วนวัตถุดิบที่บริษัทฯสั่งซื้อจากตัวแทนจำหน่ายภายในประเทศ
จะเป็นวัตถุดิบที่มีลักษณะพิเศษตามความต้องการของลูกค้า เช่น วัตถุดิบที่มีความหรูหรา มีราคาแพง
ตัวอย่างเช่น โคมไฟ หม้อแปลงไฟฟ้า สวิทช์แรงสูง เครื่องทำความเย็น ปั๊มดับเพลิง
ตู้สัญญาณเตือนไฟ

3.  ขั้นตอนการรับงาน

  []

1.  สายงานพัฒนาธุรกิจ (Business Development – “BD”)
    จัดทำข้อมูลโครงการเบื้องต้นเสนอต่อกรรมการผู้จัดการ (MD) / รองกรรมการผู้จัดการ
    (SVP) เพื่อพิจารณาเข้าร่วมการประมูล

2.  ภายหลังจาก MD/SVP อนุมัติให้เข้าร่วมการประมูล ฝ่ายการตลาดในสายงานพัฒนาธุรกิจ
    จะดำเนินการติดต่อขอรับหรือซื้อเอกสารการประมูลและเสาะหาข้อมูลเบื้องลึกรวมทั้งผู้ที่เกี่ยวข้องกับการประมูลทั้งหมด

3.  สายงานควบคุมโครงการ (PC) รับเอกสารการประมูล /
    ข้อมูลโครงการเบื้องต้นและบันทึกงานประมูลราคาจาก BD และตรวจสอบเอกสาร
    เพื่อนำไปพิจารณาความพร้อมในการประเมินราคา

4.  สายงานควบคุมโครงการตั้งทีมประเมินราคา และตรวจสอบเงื่อนไข
    รวมทั้งจัดทำเอกสารบันทึกการประมูล และ Check List ของเอกสารการประมูล

5.  BD/ PC บันทึกและจัดส่งเอกสาร พร้อมทั้งติดตามผลงานประมูล ซึ่งในระหว่างขั้นตอนนี้
    ทางลูกค้าอาจทำการคัดเลือกผู้เข้าร่วมประมูลเบื้องต้นจำนวน 2-3 ราย
    ให้เข้าร่วมประชุมเพื่อต่อรองราคา
    และให้มีการปรับปรุงราคาและนำเสนอเพื่อให้ลูกค้าคัดเลือกการประมูลใหม่อีกครั้ง

6.  เมื่อได้รับงานจากลูกค้าแล้ว PC จะรับ Letter of Intent
    และกำหนดงบประมาณเบื้องต้นในวัน Kick-off Meeting และมอบหมายงานให้ Project
    Manager (PM) ทำการตรวจสอบราคาจากผู้จำหน่ายวัตถุดิบ
    เพื่อประมาณการต้นทุนและจัดทำประมาณการ Cash Flow

7.  PM จัดส่งข้อมูลต้นทุนพร้อมทั้งกับประมาณการ Cash Flow ให้กับ PC เพื่อทำการพิจารณา
    เพื่อควบคุมต้นทุนให้เป็นไปตามงบประมาณที่วางไว้ หลังจาก PC
    ทำการพิจารณาแล้วว่าต้นทุนของวัสดุอุปกรณ์ที่จะทำการสั่งซื้อเหมาะสมและเป็นไปตามงบประมาณ
    PC จะทำการยื่นเอกสารข้อมูลที่ต้องการจัดซื้อทั้งหมด
    ให้ฝ่ายจัดซื้อเพื่อจัดเตรียมเอกสารทั้งหมดเพื่อทำการจัดซื้อต่อไป

3.3.4 ความรับผิดชอบต่อสิ่งแวดล้อม

การดำเนินงานของบริษัทฯในด้านสายงานการก่อสร้างทั่วไปก่อให้เกิดผลกระทบในเชิงสิ่งแวดล้อมบ้าง
ในด้านของปัญหาเรื่องฝุ่น เสียงและการสั่นสะเทือน ต่อชุมชนใกล้เคียงสถานที่ก่อสร้าง
ซึ่งบริษัทฯมีนโยบายที่จะลดขนาดและผลกระทบที่มีต่อชุมชนที่อาศัยอยู่บริเวณใกล้เคียงกับสถานที่ก่อสร้างให้น้อยที่สุด
เช่น

-   การใช้ผ้าใบคลุมกันฝุ่นในขณะกำลังดำเนินการก่อสร้าง

-   การทำความเข้าใจและสร้างความสัมพันธ์ที่ดีต่อผู้ที่อาศัยและดำเนินชีวิตอยู่ในบริเวณที่บริษัทฯดำเนินการอยู่

-   โครงการที่มีความเสี่ยงได้ทำประกันภัยเพื่อป้องกันความเสียหายคุ้มครองภัยทุกชนิด (All
    Risks)

3.4 งานที่ยังไม่ได้ส่งมอบ

ณ วันที่ 31 ธันวาคม 2550 บริษัทมีงานที่ยังไม่ได้ส่งมอบจำนวน 30 โครงการ
คิดเป็นมูลค่าโครงการทั้งสิ้น 4,892.63 ล้านบาท โดยมีมูลค่างานคงเหลือทั้งสิ้น 2,277.07
ล้านบาท ซึ่งมีรายละเอียดดังนี้

+--------------------------+----------+------+-----------+-----------+
| ชื่อโครงการ                | มูลค      | ปร   | มูลค่า      | สัดส่ว      |
|                          | ่าโครงการ | ะเภท | งานคงเหลือ | นงานที่ดำเน |
|                          | (ล้านบาท) |      |           | ินการแล้วเส |
|                          |          | งาน  | (ล้านบาท)  | ร็จ(ร้อยละ) |
+==========================+==========+======+===========+===========+
| ริเวอร์ไซด์การ์เด้นมารีน่า      | 214.00   | 1    | 11.07     | 95.25     |
+--------------------------+----------+------+-----------+-----------+
| รพ.บำรุงราษฎร์ (2)         | 47.71    | 1    | 0.16      | 99.67     |
+--------------------------+----------+------+-----------+-----------+
| The Colony               | 369.16   | 2    | 11.97     | 96.97     |
+--------------------------+----------+------+-----------+-----------+
| ราชภัฎบ้านสมเด็จ (หอประชุม)  | 13.22    | 2    | 3.78      | 71.38     |
+--------------------------+----------+------+-----------+-----------+
| ราชภัฎบ้านสมเด็จ            | 58.60    | 2    | 10.52     | 83.39     |
| (ศูนย์ภาษา&คอมพิวเตอร์)      |          |      |           |           |
+--------------------------+----------+------+-----------+-----------+
| ศูนย์วิจัยจุฬาภรณ์             | 36.24    | 1    | 3.06      | 91.78     |
| (อาคารจอดรถ)             |          |      |           |           |
+--------------------------+----------+------+-----------+-----------+
| Athenee Tower            | 342.00   | 1    | 22.04     | 95.31     |
+--------------------------+----------+------+-----------+-----------+
| Royal Maneeya            | 341.12   | 1    | 145.35    | 16.82     |
+--------------------------+----------+------+-----------+-----------+
| Ratchada Tower           | 639.83   | 1    | 49.49     | 93.31     |
+--------------------------+----------+------+-----------+-----------+
| รพ.บำรุงราษฎร์ 6           | 26.89    | 1    | 2.72      | 95.30     |
+--------------------------+----------+------+-----------+-----------+
| British Embassy Bangkok  | 363.63   | 2    | 156.59    | 57.32     |
| (Civil)                  |          |      |           |           |
+--------------------------+----------+------+-----------+-----------+
| British Embassy Bangkok  | 114.66   | 1    | 63.09     | 44.98     |
| (M&E)                    |          |      |           |           |
+--------------------------+----------+------+-----------+-----------+
| The Kris 2 (Civil)       | 106.24   | 2    | 31.40     | 69.35     |
+--------------------------+----------+------+-----------+-----------+
| The Kris 2 (M&E)         | 33.94    | 1    | 11.86     | 60.78     |
+--------------------------+----------+------+-----------+-----------+
| The Link (P1)            | 140.65   | 1, 2 | 74.36     | 47.13     |
+--------------------------+----------+------+-----------+-----------+
| The Emporio Place        | 38.86    | 1    | 37.36     | 3.85      |
+--------------------------+----------+------+-----------+-----------+
| The Link (P2)            | 140.65   | 1, 2 | 90.62     | 35.57     |
+--------------------------+----------+------+-----------+-----------+
| Tesco Lotus 50 Store     | 55.00    | 1    | 43.45     | 22.22     |
| (M&E)                    |          |      |           |           |
+--------------------------+----------+------+-----------+-----------+
| Renovated Regent Beach   | 30.50    | 1    | 7.93      | 74.00     |
| Cha-Am                   |          |      |           |           |
+--------------------------+----------+------+-----------+-----------+
| Tesco Lotus Pak Chong    | 85.00    | 1    | 5.68      | 93.77     |
+--------------------------+----------+------+-----------+-----------+
| The Prime 11             | 682.06   | 1, 2 | 627.48    | 8.02      |
+--------------------------+----------+------+-----------+-----------+
| (Main Riser) Regent      | 66.00    | 1    | 31.42     | 52.40     |
+--------------------------+----------+------+-----------+-----------+
| North Point Condominium  | 374.58   | 1    | 373.01    | 0.42      |
+--------------------------+----------+------+-----------+-----------+
| Tesco Lotus Kantharaluk  | 48.00    | 1    | 7.68      | 86.21     |
+--------------------------+----------+------+-----------+-----------+
| Tesco Lotus Dumnoen      | 7.45     | 1    | 1.15      | 86.58     |
| Saduak                   |          |      |           |           |
+--------------------------+----------+------+-----------+-----------+
| The Kris 3               | 116.82   | 1, 2 | 99.92     | 14.47     |
+--------------------------+----------+------+-----------+-----------+

+--------------------------+----------+------+-----------+-----------+
| ชื่อโครงการ                | มูลค      | ปร   | มูลค่า      | สัดส่ว      |
|                          | ่าโครงการ | ะเภท | งานคงเหลือ | นงานที่ดำเน |
|                          | (ล้านบาท) |      |           | ินการแล้วเส |
|                          |          | งาน  | (ล้านบาท)  | ร็จ(ร้อยละ) |
+==========================+==========+======+===========+===========+
| Tesco Lotus Pa-Sang,     | 7.50     | 1    | 1.26      | 85.64     |
| Lumpoon                  |          |      |           |           |
+--------------------------+----------+------+-----------+-----------+
| Tesco Lotus Prakonchai,  | 7.20     | 1    | 7.20      | -         |
| Burirum                  |          |      |           |           |
+--------------------------+----------+------+-----------+-----------+
| Bumrungrad Inter Phase 3 | 99.09    | 1    | 50.01     | 49.53     |
+--------------------------+----------+------+-----------+-----------+

  หมายเหตุ งานประเภท 1 หมายถึง งานด้านวิศวกรรมระบบไฟฟ้าและเครื่องกล

  งานประเภท 2 หมายถึง งานด้านวิศวกรรมก่อสร้างทั่วไป